
ROMÂNIA
JUDEŢUL BIHOR
MUNICIPIUL MARGHITA

Nr 3070 din 22.03.2023




RAPORT DE SPECIALITATE
Privind aprobarea închirierii prin atribuire directă a unor suprafețe de pășuni de pe raza localității Ghenetea proprietată privată a municipiului Marghita


	Asociația Crescătorilor de Animale Ghenetea ,singura Asociație constituită la nivelul localității Ghenetea solicită prin cererea nr.2960 din 21.03.2023  închirierea prin atribure directă a suprafeței de 86,20 ha pășune , suprafața concesionată de asociație cu contractual nr.1/3539 din 30.04.2013.
	Pășunea în suprafață de 86,20 ha este repartizată crescătorilor de animale de pe raza localității Ghenetea conform tabelului nr 3050 din 25.03.2022 cu respectarea OUG 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991. 
	Potrivit acestui act normativ pentru punerea în valoare, folosirea optimă a pajistilor şi protecţia mediului se pot încheia contracte de închiriere/concesionare cu asigurarea încărcăturii optime de animale calculată conform prevederilor legale în materie. Utilizarea pajiştilor aflate în domeniul public sau privat al unitătilor administrativ teritoriale  se face de către membrii colectivităţii locale, proprietari de animale înregistrate în Registrul Naţional al Exploataţilor.  
	Preţul prevăzut în contractele de închiriere/concesiune pe hectar, se aprobă,  în condiţiile legii,  de către consiliul local, conform art. 6 alin.(3) din HG 1064/2013, în funcţie de capacitatea de păşunat şi de  preţul mediu al masei verzi comunicat de Consiliul judeţean.
	Având în vedere Hotărârea  nr. 373/22.12.2022 a  Consiliului Județean  Bihor prin care a fost stabilit prețul mediu/tonă de masă verde pentru anul 2023,  prevederile Ordinului 544/2013 al Ministrului agriculturii şi dezvoltării rurale privind metodologia de calcul a încărcăturii optime de animale pe hectar de pajişte, Ordinul 407/2013 pentru aprobarea contractelor-cadru de concesiune şi închiriere a suprafeţelor de pajişti aflate în domeniul public/privat al comunelor, oraşelor, respectiv al municipiilor, propunem menținerea redevenței de 400 lei pe hectar stabilit prin hotărârea nr.52 din 31.03.2021, justificat de următorul calcul.
	Producția medie de iarbă obținută la un hectar de pășune potrivit amenajamentului pastoral este de 7 tone , prețul mediu/tonă masă verde stabilit de Consiliului Județean  Bihor prin Hotărârea  nr. 373/22.12.2022  pentru anul fiscal 2023 este de 55 lei/tonă rezultând nivelul minim de închiriere în  suma de 385 lei/ha (7 tonă x55 lei/tonă).

Față de cele arătate mai sus propunem inițierea unui proiect de hotărâre privind închirierea prin atribure directă a suprafeței de 86,20  ha pășune  proprietate privată a municipiului Marghita cu menținerea redevenței de 400 lei/ha.

